Na temelju članka 107. Zakona o odgoju i o obrazovanju u osnovnoj i srednjoj školi ( NN 87/08, 86/09, 92/10, 105/10, 90/11, 16/12, 86/12, 94/13, 152/14, 07/17, 68/18 i 98/19), Pravilnika o pomoćnicima u nastavi i stručnim komunikacijskim posrednicima ( NN 102/2018) te Pravilnika o izmjenama Pravilnika o pomoćnicima u nastavi i stručnim komunikacijskim posrednicima ( NN 22/2020) Osnovna škola Kuršanec raspisuje

**N A T J E Č A J**

za radno mjesto (M/Ž)

1. **POMOĆNIK U NASTAVI (m/ž) UČENIKA S TEŠKOĆAMA U RAZVOJU** –

2 izvršitelja na određeno (do kraja nastavne godine 2020./2021.) i nepuno radno vrijeme 22 sata tjedno - Projekt „ Osiguravanje pomoćnika učenicima s teškoćama u OŠ Grada Čakovca – IV“:

1. **POMOĆNIK U NASTAVI (m/ž) UČENIKA S TEŠKOĆAMA U RAZVOJU** –

4 izvršitelja na određeno (do kraja nastavne godine 2020./2021.) i nepuno radno vrijeme 26 sati tjedno - Projekt „ Osiguravanje pomoćnika učenicima s teškoćama u OŠ Grada Čakovca – IV“:

1. **STRUČNI KOMUNIKACIJSKI POSREDNIK (m/ž)** - 1 izvršitelj na određeno (do kraja nastavne godine 2020./2021.) i nepuno radno vrijeme 26 sati tjedno - Projekt „ Osiguravanje pomoćnika učenicima s teškoćama u OŠ Grada Čakovca – IV“:

**Uvjeti za zasnivanje radnog odnosa:**

* završeno najmanje četverogodišnje srednjoškolsko obrazovanje
* nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi
* zadovoljavanje ostalih uvjeta za zasnivanje radnog odnosa navedenih u članku 8. Pravilnika o pomoćnicima u nastavi i stručnim komunikacijskim posrednicima

Natjecati se mogu i kandidati/kandidatkinje koji nemaju završen program edukacije za poslove pomoćnika u nastavi/stručnog komunikacijskog posrednika uz uvjet da isti završe prije početka rada.

Kandidati/kandidatkinje koji su već završili taj program trebaju dostaviti **potvrdu** kojom to dokazuju, te nisu obvezni pohađati edukaciju.

Uz pisanu i vlastoručno potpisanu prijavu ( u kojoj se moraju navesti osobni podatci: osobno ime, adresa stanovanja, broj telefona odnosno mobitela, e-mail adresa na koju će mu biti dostavljena obavijest o datumu i vremenu procjene, odnosno testiranja i naziv radnog mjesta na koje se prijavljuje) na natječaj kandidati su obvezni priložiti:

* + - životopis
    - dokaz o državljanstvu
    - dokaz o odgovarajućoj vrsti obrazovanja
    - elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje – ne starije od 30 dana od dana objave natječaja
    - uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 30 od dana raspisivanja natječaja)
    - uvjerenje o završenom osposobljavanju za pomoćnika u nastavi /stručnog komunikacijskog posrednika (ukoliko je u prijavi navedeno da je program osposobljavanja završen)

Isprave se prilažu u neovjerenoj preslici uz obvezu kandidata da nakon izbora, a prije potpisivanja ugovora o radu, dostavi izvornike isprava ili ovjerene preslike.

Temeljem članka 13. stavak 2. Zakona o ravnopravnosti spolova na natječaj se pod jednakim uvjetima mogu prijaviti osobe oba spola.

Kandidati/kandidatkinje koji se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17 i 98/19), članku 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20), dužni/dužne su se u prijavi na javni natječaj pozvati na to pravo i priložiti sve potrebne dokumente.

Kandidati koji se pozivaju na pravo prednosti pri zapošljavanju prema odredbama Zakona o hrvatskim braniteljima iz Domovinskog rata i članovima njihovih obitelji (NN 121/17 i 98/19) uz prijavu na natječaj dužni su priložiti pored dokaza o ispunjavanju traženih uvjeta i sve potrebne dokaze propisane člankom 103. stavkom 1. Zakona, a koji su objavljeni na poveznici Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

O rezultatima natječaja kandidati/kandidatkinje će biti obaviješteni/obaviještene na mrežnoj stranici Osnovne škole Kuršanec u zakonskom roku.

Dokumentacija priložena u prijavi na natječaj se ne vraća.

Prijave se dostavljaju u roku od 8 dana od objave natječaja na adresu:

OSNOVNA ŠKOLA KURŠANEC

KURŠANEC, GLAVNA 15

40 000 ČAKOVEC

s naznakom „ Za natječaj – pomoćnik/ca u nastavi“ ili „Za natječaj-stručni komunikacijski posrednik“

Nepravodobne i nepotpune prijave neće se razmatrati.

Podnošenjem prijave na natječaj, pristupnici/pristupnice natječaja su izrazito suglasni/suglasne i daju privolu Osnovnoj školi Kuršanec za prikupljanje i obradu osobnih podataka navedenih u prijavi na natječaj te dokumentaciji dostavljenoj s prijavom, u svrhu provedbe natječajnog postupka sukladno odredbama Opće uredbe o zaštiti podataka.

Natječaj vrijedi do 26. 10. 2020.